open-index/open-wikipedia-markdown huggingface dataset:
Den underjordiske jernbanen

:*Denne artikkel handler om den underjordiske jernbanen, generelt, for virksomheten i Indiania spesielt, se:[[Undergrunnsjernbanen i Indiana]]*

**Den underjordiske jernbanen** (engelsk: *The Underground Railroad*) var et uformelt og hemmelig nettverk av hemmelige ruter og trygge hus som slaver i USA på 1800-tallet benyttet seg av for å rømme fra slaveriet i Sørstatene til friheten i statene i nord og i Canada. De fikk hjelp til flukten fra abolisjonister (motstandere av slaveri) og andre allierte (som eksempelvis kvekere) som var sympatisk innstilt for deres sak. Begrepet ble også benyttet på abolisjonister, både svarte og hvite, frie og slaver, som hjalp flyktningene. Andre flyktningeruter førte til Mexico eller oversjøisk. 

Begrepet oppsto tidlig på 1800-tallet og dets høydepunkt var mellom 1850 og 1860. En beregning har antydet at ved 1850 hadde 100 000 slaver unnsluppet via «jernbanen». Britisk Nord-Amerika, hvor slaveri var forbudt og amerikansk lovverk ikke var gjeldende, var et populært mål da den lange grensen hadde flere steder som kunne krysses. Mer enn 30 000 mennesker skal etter sigende ha unnsluppet hit via nettverket på dets høydepunkt, skjønt amerikanske tall fra folketelling kan bare redegjøre for 6000. 

Flyktningene via den underjordiske jernbanen er dokumentert i *Underground Railroad Records*, en krønike av historier og metoder til rundt 649 slaver som flyktet til friheten via nettverket. William Still, en afroamerikansk abolisjonist og kjent som «far til undergrunnsjernbanen», benyttet sine detaljerte dokumenter om de som ble hjulpet for dokumentasjon. Mens han jobbet med foreningen Pennsylvanias samfunn for anti-slaveri, arbeidet Still med en rømt slave som han etter hvert ble klar over var hans lenge tapte bror. Han utga senere en bok, *The Underground Railroad*, basert på intervjuer med de flyktninger som han skjulte og hjalp videre til trygghet.
## Se også
Undergrunnsjernbanen i Indiana

## Referanser

## Litteratur
* Blight, David W. (2001): *Passages to Freedom: The Underground Railroad in History and Memory*. Smithsonian Books. ISBN 1-58834-157-7.
* Chadwick, Bruce (2000): *Traveling the Underground Railroad: A Visitor's Guide to More Than 300 Sites*. Citadel Press. ISBN 0-8065-2093-0.
* Frost, Karolyn Smardz; Osei, Kwasi (2007): ''I've Got a Home in Glory Land: A Lost Tale of the Underground Railroad''. Farrar, Straus & Giroux. ISBN 978-0-374-16481-2.

## Eksterne lenker
* William Still – Underground Railroad Foundation
*
Mikhail Alperin

**Michail Jefimowitsch Alperin** (1956–2018) var en ukrainsk jazzmusiker (piano) og komponist. Han flyttet til Norge i 1993, og bodde der til sin død i 2018. Han er kjent fra en rekke plateinnspillinger, hovedsakelig på plateselskapet Jaro.

## Karriere
Alperins far var professor og forfatter, og moren arbeidet i en musikkbarnehage. Hans bestefar var komponist og kantor i synagogen i hjembyen. Mikhail Alperin begynte å spille piano som femåring, med moren som lærer. Han hadde sin oppvekst i Bessarabia, men flyttet hundre kilometer fra hjembyen da han var fjorten år gammel for å studere musikk. Derfra ble han kastet ut, fordi han ikke ville følge ledelsens pålegg om å studere militærfaglige eller kommunistiske emner i tillegg til musikkundervisningen. Han reiste derfor til Moldova, og gikk på musikkskole der. Han tok klassisk utdanning frem til 1976, da han etablerte sine først jazz-orkestre, blant annet den første moldovske kvartett (med Simon Shirman). Han flyttet til Moskva i 1983 og spilte blant annet i jazzrockbandet Arsenal. I 1990 etablerte han Moscow Art Trio sammen med Arkady Shilkloper (horn) og Sergei Starostin (sang). Alperins musikalske uttrykk bygget blant annet på folkemusikk.

### Norge
Han besøkte Norge for første gang i forbindelse med Vossa Jazz i 1989. Han flyttet til Oslo i 1993, og ble professor ved Norges musikkhøgskole. Helge Lien og Morten Qvenild er blant studentene som fikk veiledning av Alperin.

I 2001 ga den norske folkemusikeren Vegar Vårdal ut albumet *Portrait* i samarbeid med Alperin.

## Utmerkelser
* Edvard-prisen 1999 i klassen populærmusikk - større verk for *Night*

## Utgivelser
* 1989: *Wave of Sorrow*, ECM – med Arkady Shilkloper
* 1992: *Folk Dreams*, Jaro – Moscow Art Trio med koret Russkaya Pesnja
* 1993: *Blue Fjords*, Jaro – solo piano
* 1996: *Prayer*, Jaro – med Moscow Art Trio og Tuva ensemblet
* *Live in Grenoble*, RDM – med Arkady Shilkloper
* 1996: *Hamburg Concert* (Jaro, 1996) – Moscow Art Trio
* *Live in Karlsruhe* (Boheme Music – med Arkady Shilkloper
* *Fly, Fly My Sadness (Jaro in Europe and Shanachie in USA) –* med Bulgarian Voices, Angelite og Huun-Huur-Tu
* 1995: *North Story*, ECM – med Arkady Shilkloper, Tore Brunborg, Terje Gewelt og Jon Christensen
* 1998: *A Mountain Tale*, Jaro – Moscow Art Trio, kvartetten Huun Hur-Tu, Bulgarian Voices og vokalisten Angelite
* 1998: *Music*, Jaro – Moscow Art Trio
* 1999: *First Impressions*, ECM
* *At Home* (ECM, ).  Til minne om hans far
* 1999: *Night*, ECM – skrevet til Vossajazz 1998; Med cellisten Anja Lechner og Hans-Kristian Kjos Sørensen (rytme)
* *Instead of Making Children*, Jaro – Moscow Art Trio
* 2008: *Her First Dance*, ECM – med Arkady Shilkloper og Anja Lechner
* 2009: *Village Variations*, Jaro – med Det Norske Kammerorkester og Moscow Art Trio
* 2010: *Live in Holland*, CDDOMA, Russland – med Moscow Art Trio
* *Legend* (live dobbelt-CD), Jaro – med Bulgarian Voices Angelite, Huun-Huur-Tu og Moscow Art Trio

## Referanser


## Eksterne lenker
* 
* 
* 
*
Sjamsi-Adad V

**Sjamsi-Adad V** (akkadisk: *Šamši-Adad*) var konge av Assyria fra 824 til 810 f.Kr. Han var navngitt etter guden Adad, også kjent som Hadad.

## Familie
Sjamsi-Adad V var sønn og etterfølger av kong Salmanassar III, ektefelle av dronning Sammuramat (tidvis identifisert som den mytiske Semiramis), og selv far til Adad-Nirari III som etterfulgte ham som konge. Han var også bestefar til Salmanassar IV.

Etter Sjamsi-Adads død fungerte hans hustru og dronning Sammuramat som regent en tid da sønnen Adad-Nirari III ennå var meget ung.

## Styre
De første årene av Sjamsi-Adads styre besto av en alvorlig strid om arverekkefølgen etter den aldrende Salmanassar. Opprøret var ledet av Sjamsi-Adads bror, Assur-danin-pal, og hadde brutt ut allerede i 826 f.Kr. Den opprørske broren, i henhold til Sjamsi-Adads egne inskripsjoner, greide å få 27 betydningsfulle byer på sin side, blant dem Nineve. Opprøret varte fram til 820 f.Kr., og svekket det assyriske rike og dets hersker. Denne svekkelsen ga fortsatte å gjenklang i kongedømmet fram til reformasjonene til Tiglat-Pileser III ble innført.

Senere i sitt styre drev Sjamsi-Adad V mot sørlige Mesopotamia og gikk inn i en fredsavtale med den babylonske kong Marduk-zakir-shumi I.

I 814 f.Kr. vant han et slag ved Dur-Papsukkal mot den babylonske kong Marduk-balassu-iqbi og noen få arameiske stammer som hadde bosatt seg i Babylonia.

## Referanser


## Litteratur
* Edzard, Dietz-Otto (2004): *Geschichte Mesopotamiens. Von den Sumerern bis zu Alexander dem Großen*, Beck, München, ISBN 3-406-51664-5
Hospice Stabekk

**Hospice Stabekk** er et hospice på Stabekk i Bærum. Hospicet eies og drives av Bærum kommune og har ansatt lege, spesialsykepleiere, sykepleiere og hjelpepleiere. Det har et døgntilbud til alvorlig syke pasienter, i hovedsak kreftpasienter, for å gi livskvalitet i terminalfasen. Ved behov gis det også lindrende symptombehandling.

Per april 2020 har Hospice Stabekk 22 heldøgnsplasser, som alle er korttidsplasser.

## Referanser
Hospice Lovisenberg

**Hospice Lovisenberg** er et hospice på Lovisenberg i Oslo og eies av Lovisenberg Diakonale Sykehus. Hospicet består av en dagpost og en døgnpost, og har Sørøst-Norge som opptaksområde gjennom en avtale med staten ved Helse Sør-Øst.

Dagposten ved Hospice Lovisenberg tilbyr poliklinisk palliativ behandling og gjør at mange pasienter kan være trygge i egne hjem over lengre perioder enn de ellers ville ha vært, gjennom nærkontakt med hospicet og muligheter til avlastningsopphold i perioder. Dagposten har åpent fem dager i uken året rundt, med unntak av helligdager.

Døgnposten ved Hospice Lovisenberg har 12 senger og tilbyr medikamentell smerte- og symptomlindring, samt ernæringsveiledning, hvile og aktiviteter, drenasje, fysioterapi, massasje, lymfødembehandling, og rådgivning og samtale.

## Eksterne lenker
* Hospice Lovisenberg
Mjøsmuseet

**Mjøsmuseet AS** er regionmuseum for vestsida av Mjøsa, Gjøvik og Toten. Museet ble oppretta i 2006, da Toten økomuseum, Gjøvik historiske samlinger og Mjøssamlingene ble slått sammen. Museet har hovedkontor på Kapp Melkefabrikk. Direktør siden 2012 er Arne Julsrud Berg.

Museet har flere større anlegg, blant annet friluftsmuseene Eiktunet og Steinberg gård, Gjøvik gård, Mjøssamlingene på Minnesund, og deler av Kapp Melkefabrikk. De har også utstillingene *Mjøsas Ark* på Kapp Melkefabrikk og *Gjøvik Glasværk 1807-1843* på Vitensenteret Innlandet.  Museet har arkiv og dokumentasjonssenter på Kapp Melkefabrikk (for Toten) og på Eiktunet (For Gjøvik, Biri, Vardal og Snertingdal).

Opplandsarkivets sekretariat er lagt til museet, i tillegg til bygningsvernrådgiver. 

## Eksterne lenker
*
Åsvang

:*Se [[Åsvang (Stange)]] for tettstedet i Stange kommune*

**Åsvang** er et område på Moholt i Trondheim, i tidligere Strinda kommune. Fra gården Moholt Østre ble det i 1880 fradelt og solgt en parsell til Strinda skolekommune. Den fikk navnet Åsvang. Opphavet til navnet var Ole Aasved (født 1834, død 1881), som har fått sin egen vei. Han var lærer og aktiv skolemann. 

Ås var det norrøne navnet for «gud». Flertallsformen er «æser». Æsene var udødelige, men skulle en gang gå under i Ragnarok. «Vang» betyr gressgrodd voll, gjerne om møtestedet utenfor hovet, senere kirken. 

Åsvang skole ligger her. Strinda historielag har skrevet flere artikler om Åsvang skole i årboken *[[Strinda den gang da]]* 2004.

## Kilder
* Wilhelm K Støren: Sted og navn i Trondheim
* Aschehougs konversasjonsleksikon
* Ingrid J Brissach, Adresseavisen

## Eksterne lenker
* Strinda historielag
Belsnickel

**Belsnickel**, også kalt **Belschnickel, Belznickle, Belznickel, Pelznikel** og **Pelznickel** (*pelzen* betyr «pryle», mens *Nickel* er kjæleform av Sankt Nikolaus på samme måte som Nisse) eller **Pelzmärtel**, også kalt **Pelzemärtel, Pelzermärtel, Pelzamärdl** og **Pelzmartin** (*Märtel* er kallenavn på Sankt Morten, Martin av Tours), er navn på en oppdiktet skikkelse som opptrer som tradisjonell gaveutdeler i førjulstida i henholdsvis regionen Pfalz i den sørvestre delen av Tyskland langs Rhinen, Saarland og Odenwald-området i Baden-Württemberg og i regionen Franken.

Belsnickel og Pelzmärtel blir tradisjonelt framstilt som en gammel mann, gjerne kledt i pels. Han kommer med gavesekken til barna på *Nikolaustag* (nilsmesse) 6. desember eller på *Martinstag* (martinsdag eller mortsensmesse) 11. november. De lydige og snille har tradisjonelt fått nøtter og frukt, mens uskikkelige barn har fått smake kjeppen.

Skikken med Belsnickel er også blitt videreført blant barnefamilier i Pennsylvania Dutch-miljøet i USA, det vil si blant etterommere av tyske immigranter i deler av landet. Der er Belsnickel en skummel figur som legger kullbiter i julestrømpene til barna dersom de ikke har vært snille.

Belsnickel er i slekt med andre juleskikkelser som er gaveutdelere og hjelpere til Sankt Nikolaus i europeisk folklore, for eksempel Knecht Ruprecht i Nord-Tyskland, djevelbukken Krampus i Østerrike og «negerslaven» Zwarte Piet i Nederland.

## Se også
*Knecht Ruprecht, gaveutdeler og hjelper til Sankt Nikolaus i nordtysk tradisjon
*Zwarte Piet, «negerslave» som følger Sankt Nikolaus og er gaveutdeler på nilsmesseaften i nederlandsk tradisjon
*Krampus, pelskledt djevelfigur som føler Sankt Nikolaus og straffer slemme barn i østerriksk tradisjon
*Le Père Fouettard, «Fader Pisk» som føler Sankt Nikolaus og straffer slemme barn i fransk tradisjon
*La Befana, gammel kone som er gaveutdeler 5. januar i italiensk tradisjon
*Julenissen, mann med hvitt skjegg og rød drakt som opptrer som gaveutdeler i jula, fra tysk tradisjon og vestlig populærkultur
*Sinterklaas, Sankt Nikolaus og julenisse i nederlandsk tradisjon

## Referanser


## Eksterne lenker
* The Belsnickel – A Pennsylvania Dutch (German) Christmas character
* Belsnickel-artikkel
Mount Terror

**Mount Terror** er en stor inaktiv skjoldvulkan som utgjør den østlige delen av Rossøya. Vulkanen består av flere sinderkjegler på sidene av skjoldet og er i det vesentlige dekket av snø og is. Den er den nest største av de tre vulkanene som utgjør Ross Island og er noe overskygget av Mount Erebus som ligger 30 kilometer mot vest. Mount Terror ble navngitt i 1841 av James Clark Ross etter det andre av hans skip, HMS «Terror».

Vulkanen ble besteget for første gang i 1959 av en gruppe fra New Zealand.

## Referanser
Sølvtaggen

**Sølvtaggen** er en norsk reklamekonkurranse for gode og kreative løsninger på Internett. Sølvtaggen arrangeres av INMA (Interesseorganisasjonen for interaktiv markedsføring. Målet for Sølvtaggen er å fremme den gode ideen og kreative løsninger for interaktive kampanjer for å synliggjøre interaktiv reklame for bransjen og vise hvilke muligheter nettreklame kan gi. 

Hver måned deler en jury ut Sølvtaggen til det beste interaktive arbeidet. Hele kampanjer eller enkeltarbeider kan sendes inn, og de tolv månedsvinnerne nomineres automatisk til "Årets Gulltagg" på Gulltaggen. Jurymedlemmene gis også muligheten til å nominere ett arbeid hver ved siste jurymøte før Gulltaggen, slik at opptil 20 arbeid kan nomineres til Gulltaggutdelingen i 2007.

Det er gratis å sende inn jobber til Sølvtaggen og bidragene kan sendes inn frem til den siste i hver måned. Sølvtaggen er med på å inspirere både annonsører og designere, og  bidragene er blant de beste i Norge på kreative løsninger. 

## Eksterne lenker
* Les mer på Sølvtaggens hjemmeside
C. Thomas Howell

**Christopher Thomas Howell** (født 1966) er en amerikansk skuespiller kjent fra flere ungdomsfilmer i 1980-årene.

Howell filmdebuterte i *[[E.T.]]* (1982), hvor han hadde en birolle. Han har siden gjort seg bemerket i filmer som *[[The Outsiders]]* (1983), *[[Tank (film)|Tank]]* (1984), *[[De unge tapere]]* (1984), ''Hemmelig beundrer'' (1985), *[[Haikeren]]* (1986), *[[Soul Man (film)|Soul Man]]* (1986) og *[[That Night]]* (1992). Han har siden medvirket i en rekke mindre kjente filmer. I 2003 returnerte han i rollen som Jim Halsey i ''Haikeren II''. Filmen ble lansert direkte på video.

Howell TV-debuterte i TV-filmen *It Happened One Christmas* (1977). Han har siden spilt i en rekke tv-filmer og hatt gjesteroller i flere kjente serier. Han hadde hovedrolle i tv-seriene *Kindred: The Embraced* (1996), *Amazon* (1999–2000) og *[[Southland (TV-serie)|Southland]]* (2009–2013). Han har ellers hatt flere opptredener i serier som *[[Criminal Minds]], [[Stitchers]]*, *[[Animal Kingdom (TV-serie)|Animal Kingdom]], [[Ray Donovan]], [[The Walking Dead (TV-serie)|The Walking Dead]]* og *[[SEAL Team]].*

Han har også hatt noen oppdrag bak kamera.

I 1984 ble han tildelt en Young Artist Awards for sin rolle i filmen ''The Outsiders''. 

## Referanser


## Eksterne lenker
* 
*
Canon EOS 40D

**Canon EOS 40D** er et semiproft digitalt speilreflekskamera  som er produsert av Canon. Kamera ble introdusert 20. august 2007 og tok over for forgjengeren Canon EOS 30D. Noen av oppdateringene er:
* 10,1 megapiksel (opp fra 8,0)
* 6,5 bilder/sekund.
* Større buffer for fotoserier.
* Integrert sensorrensesystem.
* Digic III-processor.
* 3&Prime; LCD-display med Live view.

## Firmware og programvare

*Siste Firmware version er 1.1.1 (Januar 09)

## Referanser
Walter Veltroni

**Walter Veltroni** (født 3. juli 1955 i Roma) er en Italiensk politiker og journalist. Han er leder av Partito Democratico (PD) og var borgermester i Roma fra 1. juni 2001 til 13. februar 2008. Han stilte til valg som statsministerkandidat for PD ved parlamentsvalget i april 2008, men hans venstreallianse tapte mot Silvio Berlusconis høyreallianse il Popolo della Libertà. 

Veltroni ble i 2001 utnevnt til kommandør med stjerne av Den Kongelige Norske Fortjenstorden.

## Referanser


## Eksterne lenker
* 
* 
* 
* 
* Profile: Walter Veltroni, BBC.
Grunde Njøs

**Grunde Njøs** (født 20. juni 1967 i Trondheim) er en norsk tidligere skøyteløper som representerte Leinstrand Idrettslag og Norge.

Njøs ble norsk mester i sammenlagt sprint to ganger i henholdsvis 1992 og 1999, samt i enkeltdistanser på 500 meter i 1996, 1999, 2000, 2001 og 2003, i tillegg er Njøs også mester i stafett for Leinstrand IL sammen med storebror Ivar Njøs og Pål Meistad i 1991. Njøs sine beste resultater fra internasjonale mesterskap er syvendeplass på 500 meter i OL i 1994 på Lillehammer (hvor skøyteøvelsene ble holdt i Hamar), femteplass i sprint-VM i 1995, plassen etter landsmannen Roger Strøm, femteplass på 500 meter i VM enkeltdistanser i 1999 og fjerdeplass på 500 meter i VM enkeltdistanser i 2000.

Han er yngre bror av Ivar Njøs, som også er en skøyteløper som fremdeles deltar veteranklassene.

## Personlige rekorder

## Referanser




## Eksterne lenker
* 
*  Grunde Njøs på www.ISU.html.infostradasports.com
*  Grunde Njøs på Jakub Majerski's Speedskating database (Adelskalender distanser og sammenlagt)
*  Grunde Njøs på The-Sports.org (noen resultater)
*
Svend Tråseth

**Svend Tråseth** (Traaseth, Trådset, Trosset) (født 1699 i Fåberg, død 1769 i Sør-Aurdal) var en norsk byggmester, kjent for oppførelsen av flere kirkebygninger i Gudbrandsdalen og Valdres.

Det er sannsynlig at han stod som ansvarlig for byggingen av Fåberg kirke i 1720-årene og Lillehammer kirke i 1733. I 1735-36 var han byggmester for Bagn kirke i Sør-Aurdal, og i 1735-37 for Aurdal kirke, Nord-Aurdal. Han bygde tårn til Elverum kirke i 1737 og takrytter til Hedalen stavkirke i 1738. I 1749-50 bygde han Bruflat kirke i Etnedal.
Alle kirkene hans var laftede korskirker.

I Bagn i Valdres virket han også som gjestgiver.

## Referanser
Herbjørg

**Herbjørg** er en færøysk og norsk variant av kvinnenavnet Herborg som har opprinnelse i den norrøne navnet *Herbjǫrg*. Det første navneleddet kan komme av det urnordiske ordet **hariaR*, «kriger», eller det gammelhøytyske ordet *hari*, «hær», og det andre navneleddet av de norrøne ordene *bjǫrg*, «hjelp», eller *bjarga*, «redde», eller av det gammelhøytyske ordet *burg*, «hjelp».

## Utbredelse
*Herbjǫrg* er kjent brukt i Norge fra 1000-tallet.

*Herbjørg* er i dag et svært sjeldent navn.

Tabellen nedenfor gir en detaljert oversikt over populariteten til fornavnet Herbjørg i noen av de landene hvor statistikk er tilgjengelig.

## Kjente personer med navnet
Personene i listen er ordnet kronologisk etter fødselsår.
* Herbjørg Wassmo (f 1942), norsk forfatter
* Herbjørg Valvåg (f 1951), norsk politiker

## Referanser


## Eksterne lenker
*
Alleanza dei Progressisti

**Alleanza dei Progressisti** («de progressives allianse») var en valgallianse på venstresiden i italiensk politikk som stilte til valg i 1994. 

Alliansen hadde følgende medlemmer:
*Partito Democratico della Sinistra;
*Partito della Rifondazione Comunista;
*Partito Socialista Italiano (eller snarere restene av dette partiet etter mani pulite);
*Federazione dei Verdi; 
*La Rete;
*Alleanza Democratica; 
*Cristiano Sociali;
*Rinascita Socialista.

Achille Occhetto var alliansens kandidat til å bli statsminister.

Alliansen led et stort nederlagt for høyrealliansen Polo delle Libertà/Polo del Buon Governo. I 1996 ble den derfor etterfulgt av l'Ulivo, som var en bredere koalisjon, i det sentrumspartier som Partito Popolare Italiano, Rinnovamento Italiano og Patto Segni var med. Partito della Rifondazione Comunista var da en ekstern alliert.
Words from the Exit Wound

***Words from the Exit Wound*** er det åttende studioalbumet fra det engelske bandet Napalm Death, utgitt i 1998. Det ble innspilt ved Chapel Studios i Lincolnshire i juni 1998. Dette albumet er, sammen med Enemy of the Music Business, det eneste av Napalm Death's studioalbum som bare er blitt utgitt på CD. 

## Sporliste
#«The Infiltraitor» – 4:30
#«Repression out of Uniform» – 2:53
#«Next of Kin to Chaos» – 4:08
#«Trio-Degradable / Affixed by Disconcern» – 4:34
#«Cleanse Impure» – 3:14
#«Devouring Depraved» – 3:22
#«Ulterior Exterior» – 1:50
#«None the Wiser?» – 4:16
#«Clutching at Barbs» – 2:00
#«Incendiary Incoming» – 3:08
#«Thrown Down a Rope» – 3:25
#«Sceptic in Perspective» – 6:57
#«Hung» – 3:57 (Bonusspor på USA-utgaven) *****
#«Greed Killing» – 3:00 (Bonusspor på USA-utgaven) *****
#«Suffer the Children» – 4:10 (Bonusspor på USA-utgaven) *****

***** Spor 13-15 er bonusspor som bare finnes på USA-utgaven. Disse tre live-sporene er alle hentet fra *[[Bootlegged in Japan]]*-albumet.

## Besetning
*Mark «Barney» Greenway – Vokal
*Shane Embury – Bass
*Mitch Harris – Gitar, backingvokal
*Jesse Pintado – Gitar
*Danny Herrera – Trommer

## Eksterne lenker
*
Mikhail Zosjtsjenko

**Mikhail Mikhajlovitsj Zosjtsjenko** (russisk Михаил Михайлович Зощенко), født  i St. Petersburg i Russland, død 22. juli 1958 samme sted) var en russisk forfatter.

## Liv og virke
### Bakgrunn
Zosjtsjenko ble født i St. Petersburg som sønn av en maler og en skuespillerinne, og voks opp med sju søsken. Etter å ha fullført gymnaset studerte han fra 1913 til 1915 på det juridiske fakultetet i St. Petersburg. På denne tida skrev han sine første fortellinger.

Han avbrøt studiene og meldte seg frivillig som soldat i den første verdenskrig i 1915. I 1917 ble han dimittert fra hæren etter å ha blitt skadet i et gassangrep.

Etter den russiske revolusjonen tok Zosjtsjenko del i den russiske borgerkrigen som soldat i Den røde armé i 1918/1919.

### Forfatter
Etter krigen livnærte han seg på forskjellig vis, og begynte å skrive mer fra 1920 av. Flere av fortellingene hans ble trykt i satiriske tidsskrift i NEP-perioden. Ei første novellesamling kom ut i 1922, med tittelen *Nazar Iljitsj, herre av Sinebrjukhovs fortellinger* (Рассказы Назара Ильича, господина Синебрюхова). De tragikomiske fortellingene ble godt mottatt av publikum og kritikere. Den nye sovjetiske heltetypen, sovjetmennesket som kjempet seg gjennom hverdagen, kom også til uttrykk i Zosjtsjenkos fortellinger. Han brukte en kvasi-muntlig fortellerstil, såkalt *skas*, som Gogol hadde brukt før ham, og ofte svært enkelt språk. Han skrev også barnefortellinger, blant annet om Lenin. Utover 1920-tallet ble han en av de mest leste forfatterne i Sovjetunionen, og fortellingene hans kom ut i høye opplag i samlinger, tidsskrift og aviser.

Etter hvert vendte Zosjtsjenko seg bort fra de korte fortellingene og skrev større verk. Han fjernet seg også fra satire og humor, og eksperimenterte med ulike forfattergrep.

Under den andre verdenskrig ble Zosjtsjenko evakuert fra det beleirede Leningrad til Almaty i Kasakhstan, og arbeidet i filmstudio der. Etter at beleiringen var brutt, allerede før krigen var slutt, vendte han tilbake til Leningrad og tok opp igjen forfattargjerninga si der.

Etter andre verdenskrig ble Zosjtsjenko et offer for stalinismen, da arbeidet hans kom under sterk kritikk. Partisekretæren i Leningrad, Andrej Zjdanov, omtalte den nye boka hans, *Før soloppgang* (Перед восходом солнца), som "et ekkelt verk". Verkene hans ble ikke lenger trykt, og han ble ekskludert fra den sovjetiske forfatterforeninga i 1946.

Fra 1946 til 1953 fikk han bare jobbe som oversetter. Først etter Stalins død i 1953 ble han rehabilitert og tatt opp igjen i forfattarforeninga, og i 1956, to år før han døde, kom det ut et samlingsverk av forfatterskapet hans i Sovjetunionen.

## Referanser


## Litteratur
* Marlene Grau: *Untersuchungen zur Entwicklung von Sprache und Text bei M. M. Zoscenko. Dargestellt an Kurzgeschichten der 20er Jahre.* Sagner, München 1988. (= Specimina philologiae Slavicae; Supplementband; 25) ISBN 3-87690-370-X.
* Nyota Thun: *Puschkinbilder. Bulgakow, Tynjanow, Platonow, Soschtschenko, Zwetajewa.* Aufbau, Berlin u. a. 1984.
Jennifer Jason Leigh

**Jennifer Jason Leigh** (født 1962) er en amerikansk skuespiller.

Leigh er født i Los Angeles som datter av skuespilleren Vic Morrow og manusforfatteren Barbara Turner. Hun endret mellomnavnet til Jason som en hyllest til skuespilleren Jason Robards, som var en nær venn av familien. 

Leigh filmdebuterte ni år gammel i *Death of a Stranger* (1973). Hun har siden hatt større roller i rekke filmer som blant annet *[[En morder er løs (1981)|En morder er løs]]* (1981),  *[[Fast Times at Ridgemont High]]* (1982), *[[Easy Money (film, 1983)|Easy Money]]* (1983), ''Ild og blod'' (1985), *[[Haikeren]]* (1986), *[[Heart of Midnight]]* (1989), *[[The Big Picture (film, 1989)|The Big Picture]]* (1989), ''Siste stopp Brooklyn'' (1989), *[[Miami Blues]]* (1990), *[[Flammehav]]* (1991), ''Rush'' (1991), *[[Enslig ung kvinne søker…|Enslig ung kvinne søker]]* (1992), *[[Short Cuts]]* (1993), ''Dorothy Parker og den onde sirkel'' (1994), ''Georgia'' (1995), *[[Dolores Claiborne (film)|Dolores Claiborne]]* (1995), *[[Kansas City (film)|Kansas City]]* (1996), ''På godt og ondt'' (1997), *[[eXistenZ]]* (1999), ''The Anniversary Party'' (2001), *[[The Jacket]]* (2005), ''Kill Your Darlings'' (2013), ''The Spectacular Now'' (2013), ''The Hateful Eight'' (2015), *[[Good Time (film)|Good Time]]* (2017), ** (2017), *[[Annihilation (film)|Annihilation]]* (2018), The Woman in the Window (2021) og ''Awake'' (2021).

Hun TV-debuterte i episode av krimserien *[[Baretta]]* i 1977. Hun har siden hatt betydningfulle roller i serier som *[[Weeds]]* (2009–2012), *[[Twin Peaks]]* (2017)*, [[Patrick Melrose]]* (2018)*, [[Atypical]]* (2017–2021) og *[[Lisey's Story (miniserie)|Lisey's Story]]* (2021). Hun har også medvirket i flere TV-filmer, blant annet *The Best Little Girl in the World* (1981) hvor hun spiller en anorektisk tenåringsjente. 

Hun har også medvirket i en del sceneoppsetninger.

Leigh vant en spesial-Golden Globe (sammen med resten av besetningen) i 1994 for innsatsen i *[[Short Cuts]]*.

## Referanser


## Eksterne lenker
* 
* In-depth interview at Museum of Moving Image in 1994
Metronom

En **metronom**, eller **taktmåler**, er et apparat som angir den tidsverdi en bestemt noteverdi skal ha. Den lager en konstant, hørbar puls som en kan benytte til å holde et jevnt tempo. 

Metronomen ble oppfunnet av Dietrich Nikolaus Winkel i Amsterdam i 1812, og ble forbedret av Johann Nepomuk Mälzel i 1816. En typisk metronom består av et urverk med en pendel med stillbar vekt og en skala hvis siffer angir antall slag pr. minutt av pendelen. 

Ordet metronom kommer av gresk *metron* som betyr «mål» og *nom'os* som betyr «lov». 

## Eksterne lenker
* 
*Digital metronom
Oslo Patentkontor

**Oslo Patentkontor AS** er et privat konsulentfirma som bistår norske og internasjonale selskaper og privatpersoner med å ivareta forretningsideer gjennom patenter, varemerker, design og annet, f.eks. markedsrett, domene, foretaksnavn, opphavsrett, planteforedlerrett, etc.

Firmaet har røtter tilbake til 1911, og er et av landets fem største patentkontorer med ca. 38 ansatte.

## Eksterne lenker

* Oslo Patentkontor
Rana kommunestyre 1968−1971

**Rana kommunestyre 1968−1971** er en oversikt over representanter og vararepresentanter («varamenn») i Rana kommunestyre, etter kommunestyrevalget i 1967.

## Kommunestyrevalget 1967

Med 53,0 % av stemmene og 34 representanter, hadde Det norske Arbeiderparti rent flertall i kommunestyret i hele perioden. Partiet fikk 9 av de 15 plassene i formannskapet.

Alf Andreas Øverli fortsatte som ordfører, og Sigbjørn Eriksen som varaordfører.

### [[Det norske Arbeiderparti]]

### [[Sosialistisk Folkeparti]]

### [[Høyre]]

### [[Venstre]]

### [[Frie Folkevalgte|Frie Velgere]]

### [[Senterpartiet]]

### [[Norges Kommunistiske Parti]]

### [[Kristelig Folkeparti]]

## Kilder
*Statistisk sentralbyrå
* Digitalarkivet, Rådhuset, Rana kommune v / Eli Solbakken, 28. april 2007
Colin Richardson

**Colin Richardson** er en britisk plateprodusent og lydtekniker. Han har arbeidet på rundt 80 album, og assosieres oftest med hard rock/heavy metal-band som: 

## Eksterne lenker
* Colin Richardson's myspace-side
* Colin Richardson's produksjons-diskografi
Hilmar

**Hilmar** er et mannsnavn av gammelhøytysk opprinnelse. Det er dannet av ordene *hiltja*, «kamp», og *mari*, «kjent».

## Utbredelse
Tabellen nedenfor gir en detaljert oversikt over populariteten til fornavnet Hilmar i noen av de landene hvor statistikk er tilgjengelig.

## Kjente personer med navnet
Personene i listen er ordnet kronologisk etter fødselsår.
* Hilmar Reksten (1897–1980), norsk skipsreder
* Hilmar Alexandersen (1903–1993), norsk felespiller og komponist
* Hilmar Fredriksen (f 1953), norsk kunstner
* Hilmar Örn Hilmarsson (f 1958), islandsk musiker
* Hilmar Nordvik, norsk professor i psykologi
* Hilmar Petursson, islandsk adm dir i videospillfirmaet CCP

## Referanser


## Eksterne lenker
*
Syrefuksin

**Syrefuksin** eller **massonfarge** er normalt brukt til å farge seksjoner av vev i histologilaboratoriet. 

**Formel:**
* 1 g syrefuksin
* 1 ml iseddik (HOAc)
* 100 ml destillert vann

## Se også
*Histologi
*Bindestoff

## Kilder
* Bruce-Gregorios, Jocelyn H. (M.D.): *Histopathologic Techniques*, JMC Press Inc., Quezon City, Philippines, 1974. ISBN 971-11-0853-4
Etgar Keret

**Etgar Keret** (hebraisk: אתגר קרת; født 20. august 1967) er en israelsk forfatter og filmregissør. Han er oppvokst i Tel Aviv i en familie der foreldrene er Holocaust-overlevende, søsteren ortodoks jøde og broren formann for en forening som vil legalisere marihuana i Israel. Keret har gitt ut åtte bøker i Israel, inkludert ei barnebok og to tegneserier. I tillegg har han skrevet en musikal og laget en spillefilm. Han er ansatt og underviser ved Tel Aviv University Film School. 

Kerets noveller blir lovprist både i hjemlandet og utlandet. Han har fått bøkene sine oversatt til mange språk, og det er laget rundt 50 kortfilmer som er basert på novellene hans.

I Israel er Keret de unges forfatter, en som skriver deres språk, og stilen hans blir visstnok stadig imitert. Av en israelsk dagsavis har novellesamlingen *Missing Kissinger* blitt med i kåringen av de femti viktigste israelske bøkene noensinne. I Norge har et utvalg av novellene hans kommet ut under tittelen *Bussjåføren som ville være Gud* (2004), som også er tittelen på en av novellene. Om å skrive noveller i Israel i dag har Keret sagt et sted: «Hvis jeg vil berøre noen, så må jeg skrive om livet. Og det er bare slik at i det daglige livet er ikke den første tanken vi har om morgenen at vi må forlate de okkuperte territoriene. Det er heller at noen har stjålet bilen din eller at kjæresten din gikk fra deg.»

## Bøker utkommet på norsk
* *Bussjåføren som ville være Gud*, noveller, 2004; ISBN 82-02-22258-3 
* *Gaza blues*, noveller, 2006; ISBN 978-82-02-24795-9  (sammen med palestineren Samir El-Youssef) 

## Referanser


## Eksterne lenker
* 
* 
*
Simon Inglis

**Simon Inglis** (født 1950 i Birmingham i England, bosatt i London) er en britisk sakprosaforfatter og historiker. Han er kjent for bøker om idrett, særlig fotball og stadionanlegg. Hans mest kjente bøker er *The Football Grounds of England and Wales* og *The Football Grounds of Britain*, som ble utgitt i henholdsvis 1983 og 1986. Begge bøkene ble svært populære blant tilhengere av britisk fotball. I senere år har han blant annet skrevet en biografi om stadionarkitekten Archibald Leitch, utgitt i 2005.

Inglis er utdannet innen historie og arkitektur. Etter ulykkene på Heysel i 1985 og Hillsborough i 1989 ble han brukt som rådgiver da myndighetene utarbeidet nye sikkerhetsregler for stadionanlegg. Han har skrevet mange artikler i aviser som *[[The Guardian]]*, *[[The Observer]]*, *[[The Daily Telegraph]]* og *[[The Independent]]*, og har også bidratt i BBCs Radio 5. Han har også vært redaktør for den idrettshistoriske bokserien *Played in Britain*.

Simon Inglis er ivrig tilhenger av Aston Villa FC.

## Bibliografi
* *The Football Grounds of England and Wales* (1983)
* *Soccer in the Dock – A History of British Football Scandals 1900 to 1965* (1985)
* *The Football Grounds of Britain* (1986)
* *League Football and the Men Who Made It – The Official Centenary History of the Football League, 1888-1988* (1988)
* *The Football Grounds of Europe* (1990)
* *[[Villa Park (England)|Villa Park]]: 100 Years* (1997)
* *Sightlines: A Stadium Odyssey* (2000)
* *Played in Manchester: The Architectural Heritage of a City at Play* (2004)
* *Engineering Archie: [[Archibald Leitch]] – Football Ground Designer* (2005)
* *A Load of Old Balls* (2005)
*Played in Birmingham: Charting the heritage of a city at play (2006)
*Great Lengths: The historic indoor swimming pools of Britain (2009) 
*Played in London: Charting the heritage of a city at play (Played in Britain series) London: English Heritage (2014) 
*Guide to Safety at Sports Grounds. London: Sports Grounds Safety Authority (2018)

## Referanser


## Eksterne lenker
* Played in Britain: Simon Inglis
* «Author: Simon Inglis» hos forlaget Random House
Bad Blue Boys

**Bad Blue Boys** er en gruppe kroatiske fotballsupportere med tilknytning til Dinamo Zagreb.

I Norge gjorde de seg særlig bemerket etter en UEFA-cupkamp den 29. november 2007 mot Sportsklubben Brann. Etter kampen måtte den bergenske politistyrken trå til med 39 politimenn for å få sendt 39 blakke supportere på charterflyet hjem til Kroatia. Det var også enkelte problemer med supporterne før kampen, blant annet i Sandefjord, hvor de først kom til Norge.

## Eksterne lenker
*
The Complete Radio One Sessions

***The Complete Radio One Sessions*** er et samlealbum av det britiske bandet Napalm Death, som inneholder alle sporene de har innspilt for BBC-radio. Spor 1-12, som ble innspilt for John Peel's programmer, ble også utgitt som *[[The Peel Sessions (Napalm Death-album)|The Peel Sessions]]*.

## Sporliste
#«The Kill/Prison Without Walls/Dead»  – 0:59
#«Deceiver/Lucid Fairytale/In Extremis»  – 1:52
#«Blind to the Truth/ Negative Approach/Common Enemy»  – 1:08
#«Obstinate Direction/Life/You Suffer»  – 1:52
#«Multi-National Corporations/Instinct of Survival/Stigmatised/Parasites»  – 4:13
#«Moral Crusade/Worlds Apart/M.A.D.»  – 3:41
#«Divine Death/C.S./Control»  – 3:23
#«Walls/Raging in Hell/Conform or Die»  – 3:20
#«Unchallenged Hate/Murdered Mentally»  – 4:04
#«From Enslavement to Obliteration/Suffer the Children»  – 5:45
#«Retreat to Nowhere/Scum»  – 2:56
#«Deceiver/Social Sterility»  – 1:45
#«Glimpse into Genocide»  – 2:47
#«Greed Killing»  – 2:54
#«My Own Worst Enemy»  – 3:31
#«Antibody»  – 2:47

## Besetning
**Spor 1 til 8 (Spor 1 til 4 – 1987, spor 5 til 8 – 1988)**
*Lee Dorrian – Vokal
*Shane Embury – Bass
*Bill Steer – Gitar
*Mick Harris – Trommer

**Spor 9 til 12 (1990)
*[[Mark Greenway|Mark «Barney» Greenway]] – Vokal
*[[Shane Embury]] – Bass
*[[Mitch Harris]] – Gitar
*[[Jesse Pintado]] – Gitar
*[[Mick Harris]] – Trommer

**Spor 13 til 16 (1996)**
*[[Mark Greenway|Mark «Barney» Greenway]] – Vokal
*[[Shane Embury]] – Bass
*[[Jesse Pintado]] – Gitar
*[[Danny Herrera]] – Trommer
**Grunnet sykdom spilte ikke Mitch på 1996-sesjonene.'''

## Eksterne lenker
*
Leaders Not Followers

***Leaders Not Followers*** er en EP fra det britiske bandet Napalm Death. EP-en har seks låter, som alle er coverversjoner av forskjellige punk- og heavy metal-band.

## Sporliste
#«Politicians» – 1:45 (Raw Power-cover)
#«Incinerator» – 3:21 (Slaughter-cover)
#«Demonic Possession» – 3:13 (Pentagram-cover)
#«Maggots in Your Coffin» – 1:36 (Repulsion-cover)
#«Back from the Dead» – 2:36 (Death-cover)
#«Nazi Punks Fuck Off» – 6:13 (Dead Kennedys-cover)

## Besetning
*Mark «Barney» Greenway – Vokal
*Shane Embury – Bass
*Mitch Harris – Gitar, backingvokal
*Jesse Pintado – Gitar
*Danny Herrera – Trommer

## Se også
**[[Leaders_Not_Followers:_Part_2]]*

## Eksterne lenker
*
Sprøtt oppdrag

***Sprøtt oppdrag*** er en hongkongkinesisk actionkomedie fra 1982 regissert av Eric Tsang. Filmen handler om en smart juveltyv som går under kallenavnet "King Kong". Han stjeler diamanter fra noen ganstere og legger skylden på en konkurrerende tyv kalt White Glove. Kong slår seg senere sammen med politietterforskeren Albert Au og sammen forsøker de å bekjempe gangsterligaen. Hovedrollene spilles av Sam Hui, Sylvia Chang og Karl Maka. Filmen kan beskrives som en slags kinesisk James Bond-parodi. Filmens originalspråk er kinesisk, men den ble lansert internasjonalt med engelsk tale. Filmen er også kjent under engelske titler som *Mad Mission* (Europa) og *Aces Go Places* (USA). 

*Sprøtt oppdrag* ble den mest innbringende filmen i Hong Kong i 1982.  

Den har fått fem meget populære oppfølgere som ble lansert i perioden 1983–1997. I tillegg regnes *[[Lucky Stars Go Places]]* (fra 1986) som en crossoverfilm for både Lucky Star-serien og Sprøtt oppdrag-serien.

Karl Maka ble, for sin innsats i filmen, tildelt prisen i klassen beste mannlige skuespiller ved Hong Kong Film Award.

## I rollene
(utvalg)
* Sam Hui som King Kong
* Karl Maka som etterforsker Albert Au
* Sylvia Chang som politioverbetjent Nancy Ho
* Chen Sing som Mad Max
* Robert Houston som White Gloves
* Dean Shek som Gigolo Joe
* Cho Tat-wah som Hua
* Hon Kwok-choi som Squealie
* Carroll Gordon som Marge
*Tsui Hark som teaterdirektør

## Referanser


## Eksterne lenker
*
Enemy of the Music Business

***Enemy of the Music Business*** er det niende studioalbumet fra det britiske bandet Napalm Death, utgitt i 2000. Dette albumet er, sammen med Words from the Exit Wound, det eneste av Napalm Death's studioalbum som bare ble utgitt på CD.  Dette er den siste utgivelsen hvor Jesse Pintado opptrer.

## Sporliste
#«Taste the Poison» – 1:49
#«Next on the List» – 3:36
#«Constitutional Hell» – 2:36
#«Vermin» – 2:17
#«Volume of Neglect» – 3:20
#«Thanks for Nothing» – 2:44
#«Can't Play, Won't Pay» – 3:25
#«Blunt against the Cutting Edge» – 3:03
#«Cure for the Common Complaint» – 2:43
#«Necessary Evil» – 2:56
#«C.S. (Conservative Shithead), Pt. 2» – 2:18
#«Mechanics of Deceit» – 3:21
#«(The Public Gets) What the Public Doesn't Want» – 3:14
#«Fracture in the Equation» – 11:09

## Besetning
* Mark «Barney» Greenway – Vokal
* Shane Embury – Bass
* Mitch Harris – Gitar, backingvokal
* Jesse Pintado – Gitar
* Danny Herrera – Trommer

## Eksterne lenker
*
Anne Marie Kvien

**Anne Marie Kvien** (1947–2025) er en norsk sanger, komponist, tekstforfatter og viseartist fra Oslo. Hun er født i Valdres. Hun er blitt særlig kjent for *Sangen til bygda*, som solgte 70&nbsp;000 eksemplarer, og som er blitt mye spilt i Ønskekonserten, og alle lokalradioene i Norge. Hun har sitt eget plateselskap Livsglede. Hun skriver mange av sangene sine selv.  

Hun har gitt ut to diktsamlinger Vassliljer som kom ut i 2015  Stille vatn som kom ut i 2018  

I alt har hun solgt over 70 000 plater. 

## Diskografi
* *La meg få tenne et lys* 1983
* *Gi meg et sted* 1984
* *Livsglede* 1998
* *Lengsel* 2001
* *Håp* 2003
* *Sangen til bygda* 2004 (Samleplate)
* *Englevakt* 2005
* *[[Barnet er født]]* 2007
* *Trøst* 2011

## Referanser


## Eksterne lenker
* Omtale hos MIC
Gisle Harr

**Gisle Harr** (født 11. oktober 1966 i Harstad) er en norsk billedkunstner bosatt i Oslo. 

Han arbeider med  hovedvekt på tegning, skulptur, installasjon og maleri. Harr har arbeidet som satirisk/ humoristisk tegner i ulike medier siden 1985. Han jobbet en periode som tegner i *[[Morgenbladet]],* og debuterte som billedkunstner i 1994. Han er i tillegg aktiv musiker.

Arbeidene hans er ofte figurative skulpturer, portretter og iscenesatte tablåer i modellformat, eller skulptur og maleri i kombinasjon. Tematisk arbeider han gjerne med fremstillinger av mennesker samt med hverdagsmotiver, ofte med selvbiografiske, populærkulturelle eller historiske referanser. 

## Familie
Gisle Harr er sønn av billedhuggeren Kari Rolfsen og maleren Karl Erik Harr.

## Utdannelse
Harr studerte ved Oslo tegne- og maleskole fra 1985 til 1988 og ved Det ungarske kunstakademi fra 1990 til 1991. Han var hospitant innen grafikk ved SHKS fra 1991 til 1993, og ved Statens kunstakademi i Oslo fra 1994 til 1998.  

## Undervisningsvirksomhet
Harr har undervist og holdt workshops for blant andre Riksutstillinger, Den kulturelle skolesekken, Kunsthøgskolen i Oslo og flere forskoler. 

## Utstillinger og innkjøp
Harr har hatt en rekke utstillinger, blant annet ved Galleri F15, Henie Onstad Kunstsenter, Oslo Kunstforening, Riksutstillinger, Høstustillingen, Skulpturbiennalen, Museet KUBE  og Kunstnerforbundet.

Verker av Harr har blitt innkjøpt blant annet av Norvoll skole og autismesenter, Grevle alders- og sykehjem, Oslo kommune, Statoil, DNB Nor, Vestfossen Kunstlaboratorium og Oslo Bymuseum. 

## Priser og utmerkelser
I 2009 mottok Gisle Harr Aksel Waldemars minnepris.

## Organisasjonsvirksomhet
Han er medlem av Norsk Billedhoggerforening og Landsforeningen Norske Malere.

Han har hatt styrelederverv i Norsk Billedhoggerforening fra 2011  og sentralstyreverv i Norske Billedkunstnere 2002-2004. Han er også en engasjert debattant i media.

## Referanser

## Eksterne lenker
* Gisle Harrs blogg
Benalmádena

**Benalmádena** er en by og kommune i provinsen Málaga, og er en del av den autonome spanske regionen Andalucía i det sydlige Spania. Kommunen ligger ca. 12 km vest for byen Málaga, på sydkysten mellom Torremolinos og Fuengirola, i hjertet av Costa del Sol og Alhaurín de la Torre i nord. Den har et folketall på ca. 53&nbsp;000 innbyggere, men har også et stort antall turister. I byen finnes også opplysthetens stupa, den største stupa i Vesten, med sine 33 meter.

## Referanser


## Eksterne lenker
*
Order of the Leech

***Order of the Leech*** er det tiende studioalbumet fra det britiske bandet Napalm Death, utgitt i 2002.

## Sporliste
#«Continuing War on Stupidity» – 3:11
#«The Icing on the Hate» – 3:10
#«Forced to Fear» – 3:34
#«Narcoleptic» – 2:28
#«Out of Sight Out of Mind» – 3:00
#«To Lower Yourself (Blind Servitude)» – 3:02
#«Lowest Common Denominator» – 3:19
#«Forewarned Is Disarmed?» – 2:25
#«Per Capita» – 2:54
#«Farce and Fiction» – 2:47
#«Blows to the Body» – 3:14
#«The Great Capitulator» – 11:35

## Besetning
*Mark «Barney» Greenway – Vokal
*Shane Embury – Bass
*Mitch Harris – Gitar, backingvokal
*Jesse Pintado – Gitar (han skrev kun musikk for et par sanger, men spilte aldri. Det er Mitch som over-dubber)
*Danny Herrera – Trommer

## Eksterne lenker
*
Sliema

**Sliema** (eller **Tas-Sliema**) er by ved kysten på nordøst-siden av Malta med  innbyggere (2011). 

Byen er et senter for handel og restaurant- og caféliv. *Sliem* er det maltesiske ordet for fred.

Byen var opprinnelig en rolig fiskelandsby, men i dag er kystlinjen fra Sliema opp til nabobyen San Giljan utbygget og er turistifisert. Fotballaget Sliema Wanderers FC, som har vunnet serien på Malta 26 ganger, kommer fra byen.

## Referanser


## Eksterne lenker
*
Agenda 3:16

***Agenda 3:16*** er et norsk, kristent månedsmagasin som har utkommet siden 2001. Det er redaksjonelt fristilt fra sin eier, Normisjon.

*Agenda 3:16* har per 1. januar 2017 et opplag på  blader, rundt  abonnenter og om lag  lesere. Redaktør for bladet er Kristin Wennemo Malmin.

Bladet er en videreføring av *[[For fattig og rik]]* og *[[Santalen]]*. *For fattig og rik* ble grunnlagt av presten Honoratus Halling i 1848, mens *Santalen* ble grunnlagt av teologen Bernhard Cathrinus Pauss i 1883, med fokus på internasjonalt misjons- og humanitært arbeid.

Bladet har vunnet priser og fått hederlig omtale av Den Norske Fagpresses Forening flere ganger, jf. Fagpresseprisen.

## Referanser


## Eksterne lenker
* 
*
Sliema Wanderers FC

**Sliema Wanderers Football Club** er en maltesisk fotballklubb fra byen Sliema. De spiller for øyeblikket på det øverste nivået i maltesisk fotball. 
Hjemmearenaen er University Stadium som har en kapasitet på rundt 17 800. Hovedtrener er Ray Farrugia. 

## Historie
Klubben ble grunnlagt i 1909 og har helt siden den stund vært en av de ledende fotballklubber på Malta. De deltok i det aller første seriemesterskapet i fotball på Malta og endte på andreplass bak Floriana FC.

Ti år etter grunnleggelsen markerte Sliema Wanderers seg da de vant seriemesterskapet i 1919-20 sesongen. Siden den gang har laget vunnet serien 26 ganger, sist gang i 2005. 
Sliema har også rekorden for flest cupmesterskap, de har løftet trofeet hele tjue ganger, sist i 2009. 

I sesongen 2006–07 ble klubben nummer 2 i serien. I 2009-2010-sesongen endte klubben på tredjeplass. 

Den tidligere Lillestrøm-spissen Michael Mifsud begynte sin karriere på Sliema Wanderers.

## Eksterne lenker
* Soccerway
Solbakken (Trondheim)

**Solbakken** er et strøk ved Jonsvatnet i Trondheim, i tidligere Strinda kommune. I 1886 ble Solbakken utskilt fra gården Grindsetflaten og solgt til Lade skolekommune.

Solbakken skoles første skolebygning ble reist der. I 1924 stod en ny bygning ferdig og skolen holdt til der helt til 1977. Da stod en ny skolebygning ferdig på gården Fredrikkested.

I årbok *[[Strinda den gang da]]* 2003 for Strinda historielag er denne del av Trondheim kommune omtalt.

## Kilder

* Wilhelm K. Støren: Sted og navn Trondheim
* Strinda historielag

## Eksterne lenker
* Strinda historielag
* Solbakken skole
* Solbakken barnehage
Hamburgerrygg

**Hamburgerrygg** er en utbenet del av svinekam. Kjøttstykket er renskåret uten svor. Det viktigste forskjellen på benfri svinekam og hamburgerrygg er at sistnevnte røkes før videre foredling.

Normal tilberedning er at kjøttstykket lettsaltes, surres og røkes før det kokes til kjernetemperaturen er 72–76&nbsp;°C.

Til industriell salting er det i noen grad tradisjonelt brukt nitritt. Denne praksisen er omdiskutert i Danmark og Norge og dessuten uavklart med hensyn til EU-reguleringer.

Hamburgerrygg kan serveres kald eller varm som middagsrett eller skjæres i tynne skiver og brukes som pålegg. I såvel Danmark som Norge er hamburgerrygg tradisjonsmat med festkarakter som også er utviklet i en rekke moderne versjoner i forhold til tilberedning, garnityr og annet følge.

## Referanser
Nicholas Hammond

**Nicholas Hammond** (født 15. mai 1950) er en amerikansk skuespiller. Han er best kjent for rollene som Friedrich von Trapp i *[[Sound of Music (film)|The Sound of Music]]* og Peter Parker/Spider-Man i TV-serien *[[The Amazing Spider-Man]]*. 

Hammond er sønn av tidligere skuespillerinne Eileen Bennett. Han var ti år da han fikk sin første filmrolle, i filmversjonen av *[[Lord of the Flies]]* som kom i 1963. 

## Referanser


## Eksterne lenker
*
Punishment in Capitals

***Punishment in Capitals*** er et konsertalbum av bandet Napalm Death, utgitt på CD og DVD. Det ble spilt inn på London ULU den 12. april 2002.

## Sporliste
#«Lucid Fairytale» – 1:02
#«Take the Poison» – 1:44
#«Next on the List» – 3:27
#«Constitutional Hell» – 2:33
#«Suffer the Children» – 3:52
#«Cleanse Impure» – 2:56
#«Politicians» – 1:35 (Raw Power-cover)
#«Breed to Breathe» – 2:59
#«Vermin» – 2:18
#«The World Keeps Turning» – 2:40
#«Can't Play, Won't Pay» – 3:20
#«Unchallenged Hate» – 2:00
#«Volume of Neglect» – 3:18
#«Narcoleptic» – 2:30
#«Hung» – 3:30
#«From Enslavement to Obliteration» – 1:34
#«Scum» – 2:41
#«Life» – 0:42
#«The Kill» – 0:28
#«Deceiver» – 0:41
#«You Suffer» – 0:01
#«Cure for a Common Complaint» – 2:39
#«Mass Appeal Madness» – 3:14
#«Greed Killing» – 2:37
#«Instinct of Survival» – 1:52
#«Nazi Punks Fuck Off» – 1:19 (Dead Kennedys cover)
#«Back from the Dead» – 2:29 (Death cover)
#«Siege of Power» – 3:31

## DVD-ekstraspor
*Video av London ULU showet
*45 minute dokumentar/intervju med Napalm Death
*Video av «If the Truth Be Known» i Harmony Corruption sesjonene
**Tokyo, Japan (5. august 1996)**
#«My Own Worst Enemy»
#«More Than Meets the Eye»
*Note: dette er en kort video av Bootlegged in Japan

**Santiago, Chile (19. oktober 1997)**
#«Discordance»
#«I Abstain»
#«Unchallenged Hate»
#«Greed Killing»
#«Suffer the Children»
#«Mass Appeal Madness»

## Besetning
*Mark «Barney» Greenway – Vokal
*Shane Embury – Bass
*Mitch Harris – Gitar, backingvokal
*Jesse Pintado – Gitar
*Danny Herrera – Trommer

## Eksterne lenker
*
Einar Hanseid

**Einar Hanseid** (født 19. november 1943 i Sandefjord) er rådgiver i Schibsted. Han har i mange år arbeidet som journalist og redaktør i blant annet *[[Sandefjords Blad]]*, ''Norges Bondeblad'', *[[Dagbladet]]*, *[[NRK Dagsrevyen]]*, *[[Hjem & Fritid]]*, *[[VG]]* og *[[Aftenposten]]*. Hans siste jobb var som ansvarlig redaktør i *Aftenposten*, en jobb han hadde fra 1994 til 2003.

## Referanser